Meitan henkilöstöhallinnon palvelujen sanakirja

Oletko Meitalla asioidessasi kohdannut itsellesi vieraita asiantuntijatermejä tai ihmetellyt erikoisia substanssikäsitteitä? Onko meitalaisten puheissa ja/tai eri viestintäkanavissa ja -työkaluissa vilissyt ammattislangi saanut sinut pohtimaan, mitä jokin yksittäinen sana oikein tarkoittaa?

Olemme saaneet asiakaspalautetta käyttämästämme "Meita-kielestä". Sen saloja avataksemme kokosimme henkilöstöhallinnon palvelujen oman sanakirjan, jossa on palveluun liitettyjä erikoisia sanoja selityksineen.

Mikäli sivulta puuttuu mielestäsi olennaisia sanoja, vinkkaathan niistä meille! Voit lähettää selitystä vaativan termin sivun arviointikyselyn kautta. Päivitämme sanakirjaa saatujen palautteiden pohjalta.

Keskimääräinen työaikaprosentti ja vuosilomapalkka | Viranhaltija/työntekijä on työskennellyt lomanmääräytymisvuoden (1.4.20xx-31.3.20xx) aikana 7 kuukautta 60 %:n työajassa ja 5 kuukautta 100 %:n työajassa. Hänen keskimääräinen työaikaprosenttinsa on näin ollen (7 x 60 + 5 x 100) : 12 = 76,7 %. Henkilön täysi (100 %) varsinainen palkka on 2 500 €/kk. Vuosilomapalkka lasketaan kuukausipalkasta, joka on 76,7 % x 2 500 € = 1 917,50 €/kk, riippumatta siitä mikä henkilön työaikaprosentti on loman alkaessa.
Lomalisä, vuosilomalisä | Jos työaikaan sisältyy säännöllisenä työaikana tehtyä sunnuntai-, ilta- tai yötyötä, vuosilomapalkkaasi lasketaan näistä työajoista maksettujen rahakorvausten mukainen lisäys (KVTES).
Lomapalkka, vuosilomapalkka | Käytännössä loma- tai vuosilomapalkka on palkkaa, joka maksetaan siltä ajalta, kun olet vuosilomalla tai säästövapaalla. Vuosiloman tai säästövapaan ajalta maksetaan varsinainen kuukausipalkka palkansaajan normaalina palkanmaksupäivänä. Mikäli loma jakautuu useamman kuukauden ajalle, maksetaan kussakin kuukaudessa vuosilomapalkkaa. Vuosilomapalkka määräytyy lomallelähtöhetken, eli ensimmäisen vuosilomapäivän varsinaisen palkan perusteella.

Lomaraha

Lomarahan maksaminen perustuu työehtosopimukseen, työnantajan käytäntöihin tai työsopimukseen. Työehtosopimuksissa on erilaisia perusteita lomarahan määräytymiselle. KVTES:ssä, SOTE-sopimuksessa ja AVAINTES:ssä lomaraha määräytyy alla olevasti:
Lomaraha maksetaan heinäkuun varsinaisen palkan perusteella ja se lasketaan seuraavasti: Lomaraha = heinäkuun varsinainen palkka*lomataulukon prosentti* lomanmääräytymiskuukaudet.

Mikäli palvelussuhde on päättynyt ennen heinäkuun palkanmaksuajankohtaa, lomaraha lasketaan palvelussuhteen päättymistä edeltävän täyden kalenterikuukauden varsinaisesta kuukausipalkasta. Jos heinäkuulta ei ole maksettu varsinaista kuukausipalkkaa, tai tällaista kuukautta ei ole, lasketaan se siitä kuukausipalkasta, jonka viranhaltija/työntekijä olisi mainitun kuukauden palvelussuhteessa ollessaan ansainnut.

Yleensä lomaraha maksetaan kerran vuodessa (työnantajan määrittelemänä kuukautena tai työsuhteen päättyessä) niin vakituisille työntekijöille kuin pitkäaikaisille, määräaikaisille työntekijöille. Lyhytaikaisille, määräaikaisille työntekijöille (joille kertyy vuosilomaoikeutta) lomaraha maksetaan työsuhteen päätyttyä. Lomarahan maksupäivä on tällöinkin työnantajan määrittelemä eikä sitä voi palkansaajan pyynnöstä muuttaa.

Palsu, pasu | Palvelussuhde
Palvelutodistus | Todistus, jossa näkyy työnantajan nimi, nimike sekä palvelussuhteen kesto.
Sairauslomalisä | Jos työaikaan sisältyy säännöllisenä työaikana tehtyä sunnuntaityötä, korotetaan sairausajan päiväpalkkaa esim. KVTES:issä luvun IV 13 §:n 3 momentin mukaisesti lasketulla prosenttiluvulla, jossa otetaan huomioon vain sunnuntaityön osuus.
Työtodistus | Todistus, jossa näkyy työnantajan nimi, nimike sekä palvelussuhteen kesto ja mahdollinen arviointi työssä suoriutumisesta. Työtodistuksen voi antaa vain työnantaja.
Varsinainen palkka | Varsinainen palkka sisältää tehtäväkohtaisen palkan lisäksi palvelusaikaan sidotut palkanlisät ja muut henkilökohtaiset lisät